ddrg/super_eurlex huggingface dataset:
Official Journal L 088 , 31/03/1984 P. 0051 - 0051

Spanish special edition: Chapter 03 Volume 30 P. 0048

Portuguese special edition Chapter 03 Volume 30 P. 0048

Finnish special edition: Chapter 3 Volume 17 P. 0092

Swedish special edition: Chapter 3 Volume 17 P. 0092



KOMISJONI MÄÄRUS (EMÜ) nr 838/84, 30. märts 1984, millega muudetakse määrust (EMÜ) nr 3136/78, milles sätestatakse oliiviõli impordimaksu pakkumismenetluse teel kindlaksmääramise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta,1 viimati muudetud määrusega (EMÜ) nr 1413/82,2 eriti selle artikli 16 lõiget 6, ning arvestades, et: komisjoni määruse (EMÜ) nr 3136/783 (viimati muudetud määrusega (EMÜ) nr 134/844) artikliga 6 nähakse ette, et pakkumismenetlust kohaldatakse üksnes nende impordilitsentsitaotluste suhtes, mis on seotud üle 5 250 kg kogustega; alla 5 000 kg koguste suhtes kohaldatakse iga asjaomase oliiviõli kategooria puhul importimise päeval kehtivat miinimummaksu; kogemused on näidanud, et kõnealused kogused on suuremad tasemest, millest alates tekib oht kasutada kõnealust korda ära tavapärasest süsteemist kõrvale hoidmiseks, mille puhul impordimaks määratakse kindlaks pakkumismenetluse teel; seepärast tuleks kõnealust sätet kohandada, vähendades maksimumsummat, mille puhul kasutatakse lihtsustatud korda; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 3136/78 muudetakse järgmiselt. 1. Artikli 6 lõikes 1 asendatakse sõnad "5 250 kg" sõnadega "10 500 kg". 2. Artikli 6 lõikes 3 asendatakse sõnad "5 000 kg" sõnadega "10 000 kg". Artikkel 2 Käesolev määrus jõustub 1. aprillil 1984. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. märts 1984 Komisjoni nimel komisjoni liige Poul DALSAGER 1 EÜT 172, 30.9.1966, lk 3025/66. 2 EÜT L 162, 12.6.1982, lk 6. 3 EÜT L 370, 30.12.1978, lk 72. 4 EÜT L 17, 19.1.1984, lk 21.
Euroopa Liidu Teataja L 094 , 04/04/1984 Lk 0007 - 0007

Hispaaniakeelne eriväljaanne: Peatükk 03 Köide 30 Lk 0085

Portugalikeelne eriväljaanne Peatükk 03 Köide 30 Lk 0085

Soomekeelne eriväljaanne: Peatükk 3 Köide 17 Lk 0104

Rootsikeelne eriväljaanne: Peatükk 3 Köide 17 Lk 0104



Komisjoni määrus (EMÜ) nr 907/84, 3. aprill 1984, millega muudetakse kahekümne teist korda määrust (EMÜ) nr 2730/81, millega kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 856/84, [2] eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81, [3] viimati muudetud määrusega (EMÜ) nr 447/84, [4] kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides; kõnealust määrust tuleks muuta, pidades silmas komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2730/81 lisas tuleks väljastavate asutuste nimekirja lisada importiva riigi tähestikulises järjekorras järgmine asutus: Importiv riik | Väljastav asutus | Süüria | The Syrian Saudi Company for Industrial and Agricultural Investments, PO box 3827, Damascus. | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. aprill 1984 Komisjoni nimel komisjoni liige Poul Dalsager [1] EÜT L 148, 28.6.1968, lk 13. [2] EÜT L 90, 1.4.1984, lk 10. [3] EÜT L 272, 26.9.1981, lk 25. [4] EÜT L 52, 23.2.1984, lk 26. --------------------------------------------------
Euroopa Liidu Teataja L 126 , 12/05/1984 Lk 0001 - 0002

Soomekeelne eriväljaanne: Peatükk 11 Köide 11 Lk 0114

Hispaaniakeelne eriväljaanne: Peatükk 02 Köide 10 Lk 0228

Rootsikeelne eriväljaanne: Peatükk 11 Köide 11 Lk 0114

Portugalikeelne eriväljaanne Peatükk 02 Köide 10 Lk 0228



Nõukogu määrus (EMÜ) nr 1262/84, 10. aprill 1984, kaupade piirikontrolli tingimuste kooskõlastamise rahvusvahelise konventsiooni sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni soovitust, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: Genfis 21. oktoobril 1982. aastal sõlmitud kaupade piirikontrolli tingimuste kooskõlastamise rahvusvahelise konventsiooniga nähakse ette sätted kaupade rahvusvahelise liikumise soodustamiseks, kaubandustõkete järkjärgulise kaotamise toetamiseks ning maailmakaubanduse arendamiseks, taotledes seega eesmärke, mis on kooskõlas Euroopa Majandusühenduse kaubanduspoliitikaga; ühelt poolt võimaldab konventsioon ühendusel kohaldada oma õigusakte oma sisepiiridel teostatava tollikontrolli suhtes ning teiselt poolt teostada tema pädevusse kuuluvates küsimustes õigusi ning täita kohustusi, mis on nimetatud konventsiooniga määratud ühenduse liikmesriikidele, mis on ühtlasi konventsiooni osalisriigid; seepärast tuleks kaupade piirikontrolli tingimuste kooskõlastamise rahvusvaheline konventsioon ühenduse nimel heaks kiita, ON VASTU VÕTNUD KÄESOLEVA MÄÄRUSE: Artikkel 1 Käesolevaga kiidetakse Euroopa Majandusühenduse nimel heaks kaupade piirikontrolli tingimuste kooskõlastamise rahvusvaheline konventsioon. Ühendus kohaldab konventsiooni vastavalt selle artiklile 15 oma välispiiridel tehtava kontrolli suhtes. Konventsiooni tekst on lisatud käesolevale määrusele. Artikkel 2 Nõukogu eesistujale antakse käesolevaga volitus ühenduse nimel deponeerida ratifitseerimisdokument vastavalt konventsiooni artikli 16 lõike 3 punktile a. [3] Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. aprill 1984 Nõukogu nimel eesistuja C. Cheysson [1] EÜT C 46, 20.2.1984, lk 113. [2] EÜT C 35, 9.2.1984, lk 3. [3] Nõukogu peasekretariaat avaldab konventsiooni jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 153 , 08/06/1984 Lk 0001 - 0001

Hispaaniakeelne eriväljaanne: Peatükk 11 Köide 20 Lk 0083

Portugalikeelne eriväljaanne Peatükk 11 Köide 20 Lk 0083



Nõukogu määrus (EMÜ) nr 1591/84, 4. juuni 1984, koostöölepingu sõlmimise kohta ühelt poolt Euroopa Majandusühenduse ja teiselt poolt Cartagena lepingu ning selle osalisriikide Boliivia, Kolumbia, Ecuadori, Peruu ja Venezuela vahel EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 113 ja 235, võttes arvesse komisjoni ettepanekut [1], võttes arvesse Euroopa Parlamendi arvamust [2] ning arvestades, et: ühendus peaks oma eesmärkide saavutamiseks välismajandussuhete valdkonnas heaks kiitma koostöölepingu Cartagena lepingu ja selle osalisriikidega; teatavad lepinguga ettenähtud majanduskoostöö vormid ületavad ühise kaubanduspoliitika vallas piiritletud tegevusvolitusi, ON VASTU VÕTNUD KÄESOLEVA MÄÄRUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Cartagena lepingu ja selle osalisriikide vaheline koostööleping. Koostöölepingu tekst on lisatud käesolevale määrusele. Artikkel 2 Nõukogu eesistuja esitab lepingu [3] artikliga 10 ettenähtud teate. Artikkel 3 Ühendust esindab koostöölepingu artiklis 5 ettenähtud ühises koostöökomitees komisjon, keda abistavad liikmesriikide esindajad. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 4. juuni 1984 Nõukogu nimel eesistuja J. Delors [1] EÜT C 325, 30.11.1983, lk 3. [2] EÜT C 127, 14.5.1984, lk 204. [3] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 150 , 06/06/1984 Lk 0005 - 0005

Soomekeelne eriväljaanne: Peatükk 3 Köide 17 Lk 0146

Hispaaniakeelne eriväljaanne: Peatükk 03 Köide 30 Lk 0246

Rootsikeelne eriväljaanne: Peatükk 3 Köide 17 Lk 0146

Portugalikeelne eriväljaanne Peatükk 03 Köide 30 Lk 0246



Nõukogu määrus (EMÜ) nr 1556/84, 4. juuni 1984, millega muudetakse määrust nr 136/66/EMÜ õli- ja rasvaturu ühise korralduse kehtestamise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: vastavalt määruse (EMÜ) nr 3331/82 [3] artikli 3 lõike 1 esimesele lõigule, mis käsitleb toiduabipoliitikat ja toiduabi korraldamist, tuleb selliseks abiks ettenähtud tooted varuda vastavalt ühise turukorralduse alusel sätestatud eeskirjadele ja korrale; õli- ja rasvasektoris tuleks sätestada asjakohased eeskirjad ja kord oliiviõli ja teiste taimeõlide varumiseks; komisjoni määrust nr 136/66/EMÜ, [4] viimati muudetud määrusega (EMÜ) nr 1101/84, [5] tuleks vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrusele nr 136/66/EMÜ lisatakse järgmine artikkel: "Artikkel 36a 1. Toiduabina tarnitav oliiviõli ostetakse ühenduse turult või saadakse sekkumisametite valduses olevatest varudest. Artikli 1 lõike 2 punktis b määratletud taimeõlid, mis tarnitakse toiduabina, ostetakse ühenduse turult. 2. Eriolukorras või kui toode ei ole ühenduse turul saadaval võib lõikes 1 nimetatud tooteid osta arengumaadest. 3. Nõukogu võtab komisjoni ettepanekul kvalifitseeritud häälteenamusega vastu toodete varumise kriteeriumid, eriti need, mis käsitlevad toodete ostmist ühenduse turult või sekkumisametite varudes oleva oliiviõli kasutamise otsustamist. 4. Toiduabina tarnitavate toodete varumise ja tarnimise üksikasjalikud eeskirjad võetakse vastu artiklis 38 sätestatud korras." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 4. juuni 1984 Nõukogu nimel eesistuja J. Delors [1] EÜT C 327, 1.12.1983, lk 8. [2] EÜT C 77, 19.3.1984, lk 106. [3] EÜT L 352, 14.12.1982, lk 1. [4] EÜT 172, 30.9.1966, lk 3025/66. [5] EÜT L 113, 28.4.1984, lk 7. --------------------------------------------------
Euroopa Liidu Teataja L 162 , 20/06/1984 Lk 0007 - 0007

Hispaaniakeelne eriväljaanne: Peatükk 03 Köide 31 Lk 0052

Portugalikeelne eriväljaanne Peatükk 03 Köide 31 Lk 0052

Soomekeelne eriväljaanne: Peatükk 3 Köide 17 Lk 0160

Rootsikeelne eriväljaanne: Peatükk 3 Köide 17 Lk 0160



Komisjoni määrus (EMÜ) nr 1708/84, 19. juuni 1984, millega muudetakse teist korda määrust (EMÜ) nr 65/82, milles sätestatakse suhkru järgmisesse turustusaastasse ülekandmise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 30. juuni 1981. aasta määrust (EMÜ) nr 1785/81 suhkrusektori turgude ühise korralduse kohta, [1] viimati muudetud määrusega (EMÜ) nr 606/82, [2] eriti selle artikli 27 lõiget 3, ning arvestades, et: määruse (EMÜ) nr 1785/81 artiklis 27 sätestatakse, et järgmisesse turustusaastasse ülekantud suhkru ladustusaja algus võib muutuda vastavalt asjaomase suhkru tootmise ajale; komisjoni määruse (EMÜ) nr 65/82 [3] (muudetud määrusega (EMÜ) nr 948/82 [4]) artiklis 2 sätestatakse, et ladustusaeg algab ettevõtja poolt teatatud kuupäeval; asjaomane kuupäev võib olla teatamisest varasem, nii et asjaomasel ettevõtjal on võimalus teatada ladustamisest pärast ladustamise alguskuupäeva, mida nimetatud artikliga 27 ei kavatsetud; seepärast tuleks sätestada, et ladustusaja algus ei tohi edaspidi eelneda asjaomase teate kättesaamise kuupäevale; käesoleva määrusega ettenähtud meetmed on kooskõlas suhkruturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 65/82 artikli 2 lõike 1 neljas lõik asendatakse järgmisega: "Kui esimese lõiguga ettenähtud tingimused on täidetud, algab määruse (EMÜ) nr 1785/81 artikli 27 lõikes 2 nimetatud ülekantud suhkru ladustusaeg ettevõtja poolt asjaomase liikmesriigi pädevale asutusele teatatud kuupäeval. Kõnealune kuupäev ei tohi siiski olla varasem kuupäevast, mil kõnealune asutus saab asjaomase teate kätte. Kui taotluses märgitud kuupäev on varasem teate kättesaamise kuupäevast, algab ladustusaeg teate kättesaamise kuupäeval." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. juuni 1984 Komisjoni nimel komisjoni liige Poul Dalsager [1] EÜT L 177, 1.7.1981, lk 4. [2] EÜT L 74, 18.3.1982, lk 1. [3] EÜT L 9, 14.1.1982, lk 14. [4] EÜT L 113, 27.4.1982, lk 7. --------------------------------------------------
Euroopa Liidu Teataja L 188 , 16/07/1984 Lk 0001 - 0001

Soomekeelne eriväljaanne: Peatükk 11 Köide 11 Lk 0140

Hispaaniakeelne eriväljaanne: Peatükk 04 Köide 3 Lk 0054

Rootsikeelne eriväljaanne: Peatükk 11 Köide 11 Lk 0140

Portugalikeelne eriväljaanne Peatükk 04 Köide 3 Lk 0054



Nõukogu määrus (EMÜ) nr 1966/84, 28. juuni 1984, Euroopa Majandusühenduse ja Ekvatoriaal-Guinea Vabariigi valitsuse vahelise Ekvatoriaal-Guinea rannikuvetes kalastamise kokkuleppe sõlmimise kohta EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: ühenduse huvides on kiita heaks Euroopa Majandusühenduse ja Ekvatoriaal-Guinea Vabariigi valitsuse vaheline kokkulepe Ekvatoriaal-Guinea rannikuvetes kalastamise kohta, millele on alla kirjutatud 15. juunil 1984 Malabos, ON VASTU VÕTNUD KÄESOLEVA MÄÄRUSE: Artikkel 1 Ühendus kiidab heaks Euroopa Majandusühenduse ja Ekvatoriaal-Guinea Vabariigi valitsuse vahelise Ekvatoriaal-Guinea rannikuvetes kalastamise kokkuleppe. Kokkuleppe tekst on lisatud käesolevale määrusele. Artikkel 2 Nõukogu eesistuja edastab lepingu artikliga 13 ettenähtud teate. [2] Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 28. juuni 1984 Nõukogu nimel eesistuja H. Bouchardeau [1] EÜT C 277, 17.10.1983, lk 142. [2] Nõukogu peasekretariaat avaldab kokkuleppe jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 261 , 02/10/1984 Lk 0008 - 0008

Hispaaniakeelne eriväljaanne: Peatükk 03 Köide 32 Lk 0115

Portugalikeelne eriväljaanne Peatükk 03 Köide 32 Lk 0115



Komisjoni määrus (EMÜ) nr 2778/84, 1. oktoober 1984, millega muudetakse kahekümne kolmandat korda määrust (EMÜ) nr 2730/81, millega kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EMÜ) nr 1557/84, [2] eriti selle artikli 13 lõiget 3 ja artikli 17 lõiget 4, ning arvestades, et: komisjoni määrusega (EMÜ) nr 2730/81, [3] viimati muudetud määrusega (EMÜ) nr 907/84, [4] kehtestatakse piima- ja piimatootesektoris pakkumiskutsete väljastamise õigusega asutuste nimekiri importivates kolmandates riikides; kõnealust määrust tuleks muuta, pidades silmas komisjoni käsutuses olevat kõige uuemat teavet asjaomaste importivate riikide kaubandustavade kohta ning kõnealuste asutuste staatust; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2730/81 lisas tuleks väljastavate asutuste nimekirja lisada importiva riigi tähestikulises järjekorras järgmine asutus: Importiv riik | Väljastav asutus | Türgi | Turkiye Sut Endustrisi Gumuru J. M. Istambul Caddesi No 88 Iskitler Ankara. | Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. oktoober 1984 Komisjoni nimel komisjoni liige Poul Dalsager [1] EÜT L 148, 28.6.1968, lk 13. [2] EÜT L 150, 6.6.1984, lk 6. [3] EÜT L 272, 26.9.1981, lk 25. [4] EÜT L 94, 4.4.1984, lk 7. --------------------------------------------------
Euroopa Liidu Teataja L 328 , 15/12/1984 Lk 0008 - 0008

Soomekeelne eriväljaanne: Peatükk 2 Köide 4 Lk 0046

Hispaaniakeelne eriväljaanne: Peatükk 02 Köide 13 Lk 0004

Rootsikeelne eriväljaanne: Peatükk 2 Köide 4 Lk 0046

Portugalikeelne eriväljaanne Peatükk 02 Köide 13 Lk 0004



Komisjoni määrus (EMÜ) nr 3516/84, 13. detsember 1984, kaupade klassifitseerimise kohta ühise tollitariifistiku alamrubriiki 08.12 C EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku nomenklatuuri ühtseks kohaldamiseks võetavate meetmete kohta, [1] viimati muudetud määrusega (EMÜ) nr 2055/84, [2] eriti selle artiklit 3, ning arvestades, et: tuleb võtta meetmeid, et tagada ühise tollitariifistiku nomenklatuuri ühtne kohaldamine selliste kivideta söögikõlblike säilisploomide klassifitseerimisel, mille niiskusesisaldus ei ületa 35 % ja millele on lisatud sorbiinhapet; nõukogu määrusele (EMÜ) nr 950/68, [3] viimati muudetud määrusega (EMÜ) nr 3400/84, [4] lisatud ühise tollitariifistiku rubriiki 08.12 kuuluvad eelkõige kuivatatud puuviljad, mis ei kuulu rubriikide 08.01–08.05 alla; kõnealustel toodetel on rubriiki 08.12 kuuluvate kaupade omadused ja seetõttu tuleb need klassifitseerida nimetatud rubriiki; viimati nimetatud rubriigist on kõige asjakohasem valida alamrubriik 08.12 C; käesoleva määrusega ettenähtud meetmed on kooskõlas ühise tollitariifistiku nomenklatuuri komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Söögikõlblikud kivideta säilisploomid, mille niiskusesisaldus ei ületa 35 % ja millele on lisatud sorbiinhapet, klassifitseeritakse ühise tollitariifistiku alamrubriiki: 08.12 Kuivatatud puuvili, v.a rubriikidesse 08.01, 08.02, 08.03, 08.04 või 08.05 kuuluv puuvili: C. Säilisploomid Artikkel 2 Käesolev määrus jõustub 21. päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. detsember 1984 Komisjoni nimel komisjoni liige Karl-Heinz Narjes [1] EÜT L 14, 21.1.1969, lk 1. [2] EÜT L 191, 19.7.1984, lk 1. [3] EÜT L 172, 22.7.1968, lk 1. [4] EÜT L 320, 10.12.1984, lk 1. --------------------------------------------------
Euroopa Liidu Teataja L 335 , 22/12/1984 Lk 0004 - 0004

Soomekeelne eriväljaanne: Peatükk 7 Köide 3 Lk 0103

Hispaaniakeelne eriväljaanne: Peatükk 07 Köide 3 Lk 0224

Rootsikeelne eriväljaanne: Peatükk 7 Köide 3 Lk 0103

Portugalikeelne eriväljaanne Peatükk 07 Köide 3 Lk 0224



Nõukogu määrus (EMÜ) nr 3626/84, 19. detsember 1984, millega muudetakse määrust nr 11 veohindade ja veotingimustega seotud diskrimineerimise kaotamise kohta Euroopa Majandusühenduse asutamislepingu artikli 79 lõike 3 rakendamisel EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 75, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: nõukogu direktiiviga 84/647/EMÜ [3] on ette nähtud, et rendi või tasu eest vedajad ning omal kulul vedajad võivad kasutada renditud sõidukeid; omal kulul toimuva kaupade autoveo määratlus määruse nr 11 [4] artiklis 9 välistab võimaluse kasutada renditud sõidukeid; seega tuleb kõnesolevat määrust muuta, ON VASTU VÕTNUD KÄESOLEVA MÄÄRUSE: Artikkel 1 "— kauba vedamiseks kasutatud sõidukid peavad olema ettevõtja omandis või peab ettevõtja need olema järelmaksuga omandanud või rentinud, kusjuures rentimise korral peavad sõidukid vastama tingimustele, mis on ette nähtud nõukogu direktiivi 84/647/EMÜ [5] artikliga 2." Artikkel 2 Käesolev määrus jõustub 1. juulil 1986. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1984 Nõukogu nimel eesistuja J. Bruton [1] EÜT C 10, 16.1.1984, lk 91. [2] EÜT C 35, 9.2.1984, lk 19. [3] EÜT L 335, 22.12.1984, lk 72. [4] EÜT 52, 16.8.1960, lk 1121/60. [5] EÜT L 335, 22.12.1984, lk 72. --------------------------------------------------
Euroopa Liidu Teataja L 112 , 28/04/1984 Lk 0009 - 0010

Soomekeelne eriväljaanne: Peatükk 3 Köide 17 Lk 0116

Hispaaniakeelne eriväljaanne: Peatükk 03 Köide 30 Lk 0139

Rootsikeelne eriväljaanne: Peatükk 3 Köide 17 Lk 0116

Portugalikeelne eriväljaanne Peatükk 03 Köide 30 Lk 0139



Komisjoni määrus (EMÜ) nr 1159/84, 27. aprill 1984, millega muudetakse määrust (EMÜ) nr 315/68 seoses teatavate iirise- ja tulbisortide sibulate kvaliteedistandarditega EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. veebruari 1968. aasta määrust (EMÜ) nr 234/68 elustaimede ja lillekasvatustoodete turu ühise korralduse kehtestamise kohta, [1] eriti selle artiklit 4, ning arvestades, et: nõukogu määruses (EMÜ) nr 315/68, [2] viimati muudetud määrusega (EMÜ) nr 3718/81, [3] sätestatakse lillesibulate ning juure- ja varremugulate kvaliteedistandardid; iiriste "Wedgwood" ja "Prof. Blaauw" uute sortide ja pungamutatsioonide loomise tõttu on vaja kohandada kõnealuste toodete botaanilisi kirjeldusi; kogemused on näidanud, et Tulipa kaufmanniana sortide "Bellini", "Edwin Fischer", "Fair Lady", "Fritz Kreisler", "Gaiety", "Golden Sun", "Goudstuk", "Lady Rose", "Mendelssohn", "Robert Schumann", "Solanus", "Stresa ja "Sweelinck" sibulate puhul sätestatud minimaalne suurus "klass 8" ei taga rahuldavaid õisi; seepärast tuleks kõnealuseid standardeid vastavalt kohandada;" käesoleva määrusega ettenähtud meetmed on kooskõlas elustaimeturu korralduskomitee soovitusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 315/68 lisa III jaos sätestatud tabelis asendatakse read, mis on seotud iirisesortidega "Wedgwood" ja "Prof. Blaauw" ning Tulipa kaufmanniana sortidega "Bellini", "Edwin Fischer", "Fair Lady", "Fritz Kreisler", "Gaiety", "Golden Sun", "Goudstuk", "Lady Rose", "Mendelssohn", "Robert Schumann", "Solanus", "Stresa" ja "Sweelinck", käesoleva määruse lisas sätestatud tekstiga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse alates 1. jaanuarist 1985. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. aprill 1984 Komisjoni nimel komisjoni liige Poul Dalsager [1] EÜT L 55, 22.3.1968, lk 1. [2] EÜT L 71, 21.3.1968, lk 1. [3] EÜT L 373, 29.12.1981, lk 4. -------------------------------------------------- LISA "Toote botaaniline kirjeldus | Liigitusmeetod | Minimaalne suurus | Suurusklassid | Iiris | | | | —Wedgwood, Prof. Blaauw, Ideal, Apollo, Telstar, Blue Magic, Hildegarde ning nende kultivarid ja hübriidid | A, B, C | 8 cm | 8–9; 9–10; 10 ja rohkem | —Bellini, Edwin Fischer, Fair Lady, Fritz Kreisler, Gaiety, Golden Sun, Goudstuk, Lady Rose, Mendelssohn, Robert Schumann, Solanus, Stresa, Sweelinck | A, B, C | 10 cm | 10–11; 11–12; 12 ja rohkem" | --------------------------------------------------